Document ID: 32007D0556

ODLOČBA KOMISIJE
z dne 1. avgusta 2007
o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti
(notificirano pod dokumentarno številko C(2007) 3696)
(Besedilo velja za EGP)
(2007/556/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) in zlasti člena 10(4) Direktive,
ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (3) in zlasti člena 63(3) Direktive,
ob upoštevanju naslednjega:
(1)
Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (4) določa nekatere zaščitne ukrepe, ki jih je treba uporabljati za preprečitev širjenja navedene bolezni, vključno z vzpostavitvijo območij A in B po sumu izbruha ali potrjenem izbruhu bolezni.
(2)
Komisija je po izbruhu visoke patogene aviarne influence podtipa H5N1 na Češkem sprejela Odločbo 2007/434/ES z dne 21. junija 2007 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5 pri perutnini v Češki republiki (5).
(3)
V naslednjih dneh je Komisija sprejela Odločbo 2007/454/ES z dne 29. junija 2007 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti (6) za potrditev prehodnih zaščitnih ukrepov iz Odločbe 2007/434/ES v zvezi z območjema A in B na Češkem ter trajanja navedene regionalizacije.
(4)
Komisija je po izbruhu visoke patogene aviarne influence podtipa H5N1 v Nemčiji sprejela Odločbo 2007/483/ES z dne 9. julija 2007 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5 pri perutnini v Nemčiji (7).
(5)
Z Odločbo Komisije 2007/496/ES z dne 13. julija 2007 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti (8) so bili potrjeni prehodni zaščitni ukrepi iz Odločbe 2007/483/ES v zvezi z območjema A in B v Nemčiji. Poleg tega sta bila opis omejenih območij in trajanje ukrepov, ki jih je uporabljala Češka, spremenjena, da bi bila upoštevana sprememba epidemioloških razmer v navedeni državi članici.
(6)
Češka je 12. julija 2007 sporočila potrditev dveh nadaljnjih izbruhov na perutninskih gospodarstvih območja A, kar zahteva podaljšanje uporabe zaščitnih ukrepov v zvezi s Češko. Poleg tega se zaradi jasnosti zakonodaje Skupnosti zdi primerno navesti območja v skladu z omejitvijo na območju A v navedeni državi članici po abecednem redu brez ločevanja med okuženimi in ogroženimi območji.
(7)
Odločbo 2006/415/ES je zato treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2006/415/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 1. avgusta 2007

Labels: 3
0
18
6